text: مرکزی وزیر نے کہا کہ مزید پروسیسنگ نہ ہونے کی وجہ سے شمال مشرق میں پھلوں کی پیداوار کا تقریباً 40 فیصد حصہ ضائع ہو جاتا ہے، لہذا یہ صنعتکاروں کی صلاحیت کا ایک شعبہ ہوسکتا ہے۔ انہوں نے کہا کہ مرکزی حکومت نے شمال مشرقی خطے میں ’’تجارت کو آسان بنانے‘‘ کو یقینی بنانے کیلئے متعدد اقدامات کئے ہیں۔ انہوں نے کہا کہ مرکزی حکومت نے رابطہ کاری کے مسئلے سے نمٹنے پر زور دیا ہے۔ انہوں نے مزید مطلع کیا کہ اگرتلا سے بنگلہ دیش تک ریل ٹریک کی تعمیرات کی مالی امداد ڈی ا و این ای آر کی وزارت بھارتی حصے کے ٹریک کیلئے دے گی۔ انہوں نے بھوپین ہزاریکا برج جیسے 19 غیر دریافت شدہ آبی گزرگاہوں اور پروجیکٹوں کے بارے میں بھی تذکرہ کیا۔ انہوں نے کہا کہ خطے میں تجارت کیلئے راستہ ہموار کرنے کی غرض سے ہر ایک ضلع میں ایک پوسٹ آفس پاسپورٹ کیندر ہونا چاہئے۔